

|  |
| --- |
| ဘံးထိရံယါစူပၢခဲ(ရ)ကသံၣ်ကျးတဖၣ် |
| Victorian Supercare Pharmacies - Karen S'gaw | ကညီကျိာ် |
| OFFICIAL |

ဘံးထိရံယါစူပၢခဲ(ရ)ကသံၣ်ကျးတဖၣ်အံၤဘၣ်တၢ်ဆီၣ်ထွဲအီၤလၢဘံးထိရံယါပဒိၣ်ဒ်သိးတၢ်ကဟ့ၣ်ခွဲးယာ်လၢတၢ်ကမၤန့ၢ်သူ၀ဲဒၣ်စဲၣ်နီၤဆူၣ်ချ့တၢ်ကွၢ်ထွဲကဟုကယၥ်ဒီးတၢ်ဟ့ၣ်ကူၣ်ဟ့ၣ်ဖးအဂီၢ်လီၤ.

စူပၢခဲ(ရ)ကသံၣ်ကျးတဖျၢၣ်န့ၣ်--

* အိးထီၣ်၀ဲတသီန့ၣ် ၂၄ နၣ်ရံၣ်တနွံအတီၢ်ပူၤ နွံသီ, ဟ့ၣ်ထီၣ်၀ဲတၢ်ဒိးန့ၢ်ဘၣ်ဟ့ၣ်ကူၣ်ဟ့ၣ်ဖးလၢပှၤဆါကသံၣ်ကျးအပှၤဘၣ်မူဘၣ်ဒါအအိၣ်, ဟ့ၣ်လီၤ၀ဲကသံၣ်ကသီတဖၣ်ဒီးထုးထီၣ်ဟ့ၣ်လီၤ၀ဲကသံၣ်ကသီလၢကသံၣ်သရၣ်နဲၣ်လီၤတဖၣ်န့ၣ်လီၤ.
* ပၣ်ဃုၥ်၀ဲတၢ်ဟ့ၣ်ကူၣ်ဟ့ၣ်ဖးလၢပှၤကစၢ်မၤဒၣ်၀ဲဃုၥ်ဒီးသရၣ်သရၣ်မုၣ်ကွၢ်ပှၤဆါအတၢ်ကွၢ်ထွဲမၤစၢၤကလီ၀ဲဖဲ ဟါ ၆ ဒီး ၁၀ နၣ်ရံၣ်အဘၢၣ်စၢၤကိးနံၤဒဲးလၢတၢ်ဆူးတၢ်ဆါဒီးတၢ်ဘၣ်ဒိဘၣ်ထံးတဆံးတက့ၢ်တဖၣ်အဂီၢ်လီၤ.
* တၢ်မၤအံၤလဲၤတရံးမၤတၢ်လၢကသံၣ်ကျးလၢတၢ်ဃုထၢထီၣ်အီၤအမံၤဒီးအပနံာ်အမံၤအဖီလာ်လၢကဟ့ၣ်အါထီၣ်၀ဲတၢ်မၤစၢၤအတၢ်ဖံးတၢ်မၤလၢနပှၤတ၀ၢအပူၤန့ၣ်လီၤ. အ၀ဲသ့ၣ်ဘၣ်တၢ်ဆီၣ်ထွဲအီၤလၢပဒိၣ်ဒ်သိးကအိးထီၣ်၀ဲဖဲတၢ်မၤပျၢ်နၣ်ရံၣ်အလီၢ်ခံကတီၢ်တဖၣ်, တနွံန့ၣ်နွံသီဒီးအိၣ်ဒီးတၢ်ဟ့ၣ်ကူၣ်နဲၣ်ကျဲအဒၢးလၢ တၢ်ပာ်လီၤဆီဃာ်အီၤတဖျၢၣ်လၢသရၣ်သရၣ်မုၣ်ကွၢ်ပှၤဆါအဂီၢ်ဒ်သိးကမၤလီၤတံၢ်နတၢ်ခူသူၣ်အဂီၢ်ဖဲနတၢ်လဲၤထံၣ်အီၤအခါန့ၣ်လီၤ.
* ပးကဲ၀ဲနတၢ်ဂ့ၢ်ခူသူၣ်နဆူၣ်ချ့တၢ်ဂ့ၢ်တၢ်ကျိၤတဖၣ်တၢ်ကနီၤဟ့ၣ်လီၤအီၤထဲဒၣ်နတၢ်ပျဲခွဲး ဧိၤလၢတၢ်လိၣ်ဘၣ်လီၤဆီအဒိၣ်အအါအဖီခိၣ်ပၣ်ဃုၥ်၀ဲနကသံၣ်သရၣ်လၢနထံၣ်ညီနုၢ်အီၤန့ၣ်လီၤ.
* ဒိးန့ၢ်ဘၣ်တၢ်ကျိးထံအတၢ်မၤစၢၤ
* အိၣ်ဒီးဘံၣ်ဘၢအိၣ်ခိးတၢ်ဖဲမုၢ်နၤကတီၢ်ဒီး, တၢ်အိၣ်သးအဖီခိၣ်တၢ်လိၣ်ဘၣ်မ့ၢ်အိၣ်၀ဲန့ၣ်, ဂ့ၢ်ဂီၢ်အူတၢ်မၤစၢၤအကျိၤအကျဲလၢအကြၢးအဘၣ်တဖၣ်ကဟဲ၀ဲလီၤ.
* ပၥ်ကီၤဃၥ်ပတီၢ်မုၢ်ကသံၣ်ကသီလၢပှၤဆါလၢတၢ်ကူစါယါဘျါအီၤတန့ၢ်လၢၤဘၣ်တဖၣ်အဂီၢ်

သရၣ်သရၣ်မုၣ်ကွၢ်ပှၤဆါတဖၣ်အတၢ်ကွၢ်ထွဲမၤစၢၤ

* နၢး(စ)လၢတၢ်သ့ၣ်ညါပၥ်ပနီၣ်အလီၢ်အလၤတဂၤ (registered nurse) အိၣ်၀ဲလၢတၢ်ဟ့ၣ်ကူၣ်ဟ့ၣ်ဖးအဂီၢ်ကိးနၤဒဲးဖဲ ဟါ ၆-၁၀ နၣ်ရံၢ်အဘၢၣ်စၢၤန့ၣ်လီၤ.
* နၢး(စ)တဖၣ်အိၣ်၀ဲလၢနကထံၣ်အီၤဒီးကူယါန့ၢ်တၢ်ဆါတဒိၣ်တဆံးတဖၣ်ဒ်တၢ်လိၤသး,  သွံၣ်တဖိး မံတၢ်လိၤကိၢ် ဒီးတၢ်ဃၢ်အ့ၣ်ဘၣ်,ဒီးယါ၀ဲတၢ်ကူးကါဘၣ်ဒိဘၣ်ထံးဒီးဘ့ၣ်ဘျူးကုဘျူးတဒိၣ်တဆံးတဖၣ်န့ၣ်လီၤ. အ၀ဲသ့ၣ်ကမၤကွၢ်စ့ၢ်ကီးနသွံၣ်ထီၣ်သွံၣ်လီၤ, ဟ့ၣ်ကူၣ်ဟ့ၣ်ဖး၀ဲတၢ်ဆဲးကသံၣ်ဒီသဒၢဒီးဟ့ၣ်ကူၣ်ဟ့ၣ်ဖး ၀ဲတၢ်အိၣ်မူအိၣ်ဂဲၤအကျိၤအကျဲဒီးဆူၣ်ချ့တၢ်ဂ့ၢ်တၢ်ကျိၤတဖၣ်န့ၣ်လီၤ.
* နၢး(စ)တဖၣ်ဆဲးကသံၣ်ဒီသဒၢတနီၤသ့စ့ၢ်ကီးဒ်အမ့ၢ်တၢ်ကူးဖးထီဒီးတိးကွ့ကသံၣ်ဒီသဒၢတဖၣ်န့ၣ်လီၤ. အ၀ဲသ့ၣ်ဆဲးကသံၣ်ဒီသဒၢလၢအဘၣ်တၢ်နဲၣ်လီၤအီၤလၢကသံၣ်သရၣ်တဖၣ်သ့စ့ၢ်ကီၤလီၤ.
* နၢး(စ)လၢအအိၣ်၀ဲဖဲစူပၢခဲ(ရ)ကသံၣ်ကျးအလီၢ်တဖၣ်ကဟ့ၣ်နဲၣ်လီၤ၀ဲကသံၣ်ကသီန့ၣ်တသ့ဘၣ်. တၢ်မ့ၢ်လိၣ်ဘၣ်န့ၣ်တၢ်ကွၢ်ကဒါက့ၤကသံၣ်ကသီတဖၣ်န့ၣ်, နၢး(စ)တဖၣ်ကဟ့ၣ်ကူၣ်ဟ့ၣ်ဖး၀ဲဆူၣ်ချ့ပှၤဟ့ၣ်ကူၣ်ဟ့ၣ်ဖးတၢ်လၢအဂၤတဖၣ်န့ၣ်လီၤ.
* ပှၤဆါလၢအဟဲတုၤဆိတဖၣ်တၢ်ကထံၣ်ဆိအီၤန့ၣ်လီၤ. တလိၣ်မၤတၢ်သ့ၣ်နံၤဖးသီဘၣ်. ပှၤတဂၤအတၢ်အိၣ်သးမ့ၢ်လိၣ်ဘၣ်၀ဲတၢ်ကွၢ်ထွဲလၢအပတီၢ်ထီသၢပျၢၤ, တၢ်ကနဲၣ်လီၤအီၤဆူတၢ်ကွၢ်ထွဲဆူၣ်ချ့အလီၢ်လၢအကြၢးဘၣ်ဒိၣ်၀ဲတခါန့ၣ်လီၤ.
* တၢ်ဘူးတၢ်လဲလၢကထံၣ်လိၥ်သးဒီးနၢး(စ)လၢတၢ်ဟ့ၣ်ကူၣ်ဟ့ၣ်ဖးအဂီၢ်န့ၣ်တအိၣ်၀ဲဘၣ်. ကသံၣ်ကသီတၢ်ပီးတၢ်လီလၢတၢ်သူအီၤဖဲနၢး(စ)အတၢ်ဟ့ၣ်ကူၣ်ဟ့ၣ်ဖးအကတီၢ်စ့ၢ်ကီးတလၢၥ်ဘူၣ်လၢၥ်စ့ၤ၀ဲဘၣ်. ပှၤဆါတဖၣ်ဃုထၢလၢကပှ့ၤအါထီၣ်တၢ်ဖိတၢ်လံၤဖဲကသံၣ်ကျးအလီၢ်န့ၣ်သ့၀ဲလီၤ.
* နတလိၣ်ဘၣ် Medicare card န့ၣ်ဘၣ်. တၢ်မၤစၢၤအကျိၤအကျဲအံၤအိၣ်၀ဲလၢကယဲၢ်ပှၤဘံးထိရံယါဒီးပှၤတမှံၤဖဲကီၢ်စဲၣ်အံၤအပူၤခဲလၢၥ်အဂီၢ်လီၤ.
* လၢတၢ်အိၣ်သးတနီၤအပူၤ, တၢ်ကူစါယါဘျါလၢအကြၢးဘၣ်၀ဲကတၢၢ်ကအိၣ်၀ဲသ့ၣ်သ့ၣ်ဖဲကသံၣ်သရၣ်ကူစါတၢ်ဆါအကလုၥ်ကလုၥ်အအိၣ်န့ၣ်လီၤ. နၢး (စ)ကဟ့ၣ်ကူၣ်ဟ့ၣ်ဖး၀ဲလၢနကထံၣ်န GP  ဖဲ GP အိၣ်၀ဲအလီၢ်သ့သ့ၣ်သ့ၣ်လီၤ. စူပၢခဲ(ရ)ကသံၣ်ကျးအသရၣ်သရၣ်မုၣ်ကွၢ်ပှၤဆါတဂၤကဟ့ၣ်ကူၣ်ဟ့ၣ်ဖး၀ဲလီၢ်က၀ီၤကသံၣ်ကျးလၢအအိးထီၣ်ဖဲတၢ်မၤပျၢ်၀ံၤအနၣ်ရံၣ်လီၢ်ခံမ့တမ့ၢ်ကသံၣ်တၢ်မၤစၢၤအလီၢ်လၢအဂၤတဖၣ်န့ၣ်လီၤ. ဃုၥ်ဒီးနတၢ်ပျဲခွဲး, နၢး(စ)တဂၤကဟ့ၣ်ထီၣ်တၢ်ကွဲးကျၢၢ်တံၢ်တၢ်ဂ့ၢ်တၢ်ကျိၤဆူ န GP အအိၣ်ဃုၥ်ဒီးနဂ့ၢ်နကျိၤလၢဘၣ်မနုၤနလဲၤထီၣ်ဆူ စူပၢခဲ(ရ) ကသံၣ်ကျးအလီၢ်န့ၣ်အဂ့ၢ်အကျိၤလီၤ.

တၢ်ဆီလီၤအလီၢ်အကျဲ

စူပၢခဲ(ရ)ကသံၣ်ကျးတၢ်လီၢ် ၂၀ န့ၣ်ဘၣ်တၢ်အိးထီၣ်အီၤဖဲဘံးထိရံယါအပူၤ၀း၀း, ဃုၥ်ဒီး တၢ်ဆီလီၤအီၤဖဲ ခိခိၣ်လီၢ်က၀ီၤတဖၣ်ပူၤန့ၣ်လီၤ.

ကသံၣ်ကျးအိးထီၣ်နၣ်ရံၢ်တဖၣ်အတၢ်အိၣ်သးဆီတလဲအသးသ့၀ဲလီၤ. ၀ံသးစူၤဆဲးကျိးဘၣ်ကသံၣ်ကျးမ့တမ့ၢ်ကွၢ်ဘၣ်ဖဲ

ကူကၢၣ်အပူၤတချုးနလဲၤဆူအအိၣ်တက့ၢ်.

|  |  |  |
| --- | --- | --- |
| **လီၢ်က၀ီၤ** | **ဆဲးကျိး** | **နၣ်ရံၣ်တဖၣ်** |
| Ballarat | UFS Dispensaries  717 Sturt Street,  Ballarat  လီတဲစိ-၅၃၃၁၉၈၁၁ | ဂီၤ ၇-၁၁နၣ်ရံၣ်, တနွံန့ၣ်နွံသီ |
| Bendigo | Bendigo UFS Pharmacies  Corner View and Barnard Streets  Bendigo  လီတဲစိ- ၅၄၄၃၄၆၁၀ | ဂီၤ ၇-၁၁နၣ်ရံၣ်, တနွံန့ၣ်နွံသီ |
| Craigieburn | Chemist Discount Centre  2A/340 Craigieburn Road,  Craigieburn  လီတဲစိ- ၉၃၀၈ ၄၉၈၁ | ဂီၤ ၇-၁၁နၣ်ရံၣ်, တနွံန့ၣ်နွံသီ |
| Hoppers Crossing | Chemist Warehouse  Shop 24-25, 428 Old Geelong Rd  Hoppers Crossing  လီတဲစိ - ၉၉၃၁၀၀၄၀ | ဂီၤ ၇-၁၁နၣ်ရံၣ်, တနွံန့ၣ်နွံသီ |
| Melton | Chemist Warehouse  Unit 4 Melton Gateway, 66-84 High St,  Melton  လီတဲစိ -၉၇၄၆၈၇၃၃ | ဂီၤ ၇-၁၁နၣ်ရံၣ်, တနွံန့ၣ်နွံသီ |
| Mildura | Chemist Warehouse  114A -118 Langtree Ave,  Mildura  လီတဲစိ- ၅၀၂၃၂၃၈၃ | ဂီၤ ၇-၁၁နၣ်ရံၣ်, တနွံန့ၣ်နွံသီ |
| Traralgon | Chemist Warehouse  92 Franklin St,  Traralgon  လီတဲစိ- ၅၁၇၄၂၀၀၃ | ဂီၤ ၇-၁၁နၣ်ရံၣ်, တနွံန့ၣ်နွံသီ |
| Yarraville | Carnovale Pharmacy  149 Somerville Road,  Yarraville  လီတဲစိ-၉၃၁၄၇၅၅၇ | ဂီၤ ၇-၁၁နၣ်ရံၣ်, တနွံန့ၣ်နွံသီ |

|  |
| --- |
| လၢကသ့ဒိးန့ၢ်ဘၣ်လံၥ်တကွီၢ်အံၤလၢအက့ၢ်အဂီၤအဂၤအဂီၢ်, ကိးလီတဲစိ ၁၃၀၀ ၆၅၀ ၁၇၂, ဖဲလိၣ်ဘၣ်အခါသူဘၣ်ထံကီၢ်တၢ်ဆှၢခီတၢ်မၤစၢၤအကျိၤအကျဲ ဖဲ ၁၃ ၃၆ ၇၇ , မ့တမ့ၢ်အံမ့(လ) ၀ဲၤကျိၤအကါဒိၣ်, ကိၥ်ပူၤဒီးပှၤတ၀ၢဆူၣ်ချ့၀ဲၤကျိၤ, စူပၤခဲ(ရ)ကသံၣ်ကျးတဖၣ် <[Supercarepharmacies@health.vic.gov.au](mailto:Supercarepharmacies@health.vic.gov.au)>.  ဘၣ်တၢ်ဟ့ၣ်စိဟ့ၣ်ကမီၤဒီးစဲးကျံးထုးထီၣ်အီၤလၢဘံးထိရံယါပဒိၣ်, 1 Treasury Place, Melbourne န့ၣ်လီၤ.  © State of Victoria, Australia, Department of Health, December 2023.  နဒိးန့ၢ်သ့ဖဲ Better Health Channel < <https://www.betterhealth.vic.gov.au/health/servicesandsupport/victorian-supercare-pharmacies> > |